Sérstök athygli er vakin á útvarpsmessu sem verður í Grensáskirkju sunnudaginn 19. janúar kl. 11.00 . Þá skal og vakin athygli á málþingi í Íslensku Kristskirkjunni í Fossaleyni 14 en það stendur yfir á þriðjudeginum 21. janúar frá kl. 18.00 til 21.00 . Þar verður rætt um samstarf milli trúarbragða í ljósi Heimsmarkmiða Sameinuðu þjóðanna . Frummælendur á málþinginu eru Halldór Þorgeirsson , formaður Loftslagsráðs , Magnea Sverrisdóttir , ráðgjafi fyrir stjórn Lútherska heimssambandsins og Timur Zolotuskiy , prestur Rússnesku rétttrúnaðarkirkjunnar á Íslandi . Boðið er upp á léttan kvöldverð ( frjáls framlög ) eftir erindin og síðan eru pallborðsumræður . Sr . Halldór Reynisson , verkefnisstjóri á Biskupsstofu , situr í pallborði ásamt frummælendum . Ólafur Hauksteinn Knútsson , prestur Íslensku Kristskirkjunnar , flytur upphafsorð og bæn . Fundarstjóri er Sigríður Schram . Á lokadegi alþjóðlegrar samkirkjulegrar bænaviku fyrir einingu kristninnar er farið í bænagöngu kl. 17.00 frá kirkju Óháða safnaðarins . Boðið er upp á kaffi fyrir göngu og svo er bæna - og söngstund í kirkjunni . Lagt er af stað rúmlega fimm og komið við í Háteigskirkju þar sem einnig er bæn og söngur . Söngfólk frá Rússnesku rétttrúnaðarkirkjunni leiðir einfaldan söng á göngunni . Gangan endar við Fíladelfíu , Hátúni 2 og þar hefst lokasamvera bænavikunnar kl. 18.00 . Fólk er hvatt til að taka þátt í öllum viðburðum hinnar alþjóðlegu bænaviku . Hér má sjá dagskrá alþjóðlegu bænavikunnar : Laugardagur 18. janúar 2020 - Dagur 1 Blessun hafsins í Nauthólsvík kl. 16.00 Sunnudagur 19. janúar 2020 – Dagur 2 Útvarpsguðsþjónusta kl. 11.00 frá GrensáskirkjuMánudagur 20. janúar 2020 - Dagur 3 Bænastund i í Hafnarfjarðarkirkju kl. 20.00 Þriðjudagur 21. janúar 2020 - Dagur 4 Fyrirlestrar og samtal í Íslensku Kristskirkjunni , Fossaleyni 14 kl. 18.00 - 21.00 . Efni : Samstarf milli trúarbragða í ljósi Heimsmarkmiða Sameinuðu þjóðanna Miðvikudagur 22. janúar 2020 - Dagur 5 Samvera í Dómkirkju Krists konungs , Landakoti , kl. 20.00 Fimmtudagur 23. janúar 2020 - Dagur 6 Samvera á Hjálpræðishernum í Mjódd kl. 20.00 Föstudagur 24. janúar 2020 - Dagur 7 Samvera í Aðventkirkjunni , Ingólfsstræti kl. 20.00 Laugardagur 25. janúar 2020 - Dagur 8 Helgiganga frá Óháða söfnuðinum kl. 17.00 Lokasamvera í Fíladelfíu kl. 18.00 Laugardagur 18. janúar 2020 - Dagur 1 Guðsþjónusta kl. 12.00 í Aðventkirkjunni í Gamla Lundi , Eiðsvallagötu 14 , Akureyri Sunnudagur 19. janúar 2020 – Dagur 2 Bænavikan kynnt í guðsþjónustum safnaðanna á Akureyri og nágrenniMánudagur 20. janúar 2020 - Dagur 3 Bænastund kl. 17.00 í Hvítasunnukirkjunni , Skarðshlíð 20 , Akureyri Þriðjudagur 21. janúar 2020 - Dagur 4 Bænastund kl. 19.00 í Kaþólsku kirkjunni , Péturskirkju , Hrafnagilsstræti 2 , AkureyriMiðvikudagur 22. janúar 2020 - Dagur 5 Bænastund kl. 12.00 á Hjálpræðishernum , Hvannavöllum 10 , AkureyriFimmtudagur 23. janúar 2020 - Dagur 6 Bænastund kl. 12.00 í Akureyrarkirkju Sameiginleg samkoma kl. 20.00 í Glerárkirkju , Bugðusíðu 2 , AkureyriLaugardagur 25. janúar 2020 - Dagur 8 Málþing kl. 13.00 - 15.00 í Glerárkirkju Efni : Ríki , kristin trúfélög og trúfrelsi Þjóðkirkjan er aðili að Samstarfsnefnd kristinna trúfélaga , sem er samvinnuvettvangur kristinna kirkna og kirkjulegra hreyfinga á Íslandi . Aðild að þessari nefnd eiga : Aðventistar , Fríkirkjan Vegurinn , Hvítasunnukirkjan , Hjálpræðisherinn , Íslenska Kristkirkjan , Kaþólska kirkjan , Óháði söfnuðurinn , Betanía og Þjóðkirkjan . Dr. María Guðrúnardóttir Ágústsdóttir er formaður Samstarfsnefndar kristinna trúfélaga . Það efni sem notast er við í starfi alþjóðlegu bænavikunnar kemur frá Alkirkjuráðinu og var unnið af Maltverjum . Þess skal getið að 10. febrúar minnast margir kristnir menn á Möltu skipbrots Páls postula og þakka fyrir komu kristinnar trúar til eyjarinnar – sjá 28. kafla Postulasögunnar . Hér má sjá gott yfirlit yfir hina alþjóðlegu bænaviku .